ΓΛΩΣΣΑ ΚΑΙ ΕΠΙΚΟΙΝΩΝΙΑ ΣΤΟ ΠΑΙΔΙ

ΚΕΦΑΛΑΙΟ ΕΒΔΟΜΟ

ΕΠΙΚΟΙΝΩΝΙΑΚΕΣ ΙΚΑΝΟΤΗΤΕΣ ΚΑΙ ΕΚΠΑΙΔΕΥΣΗ: ΓΝΩΣΤΙΚΕΣ ΚΑΙ ΚΟΙΝΩΝΙΚΕΣ ΔΙΑΣΤΑΣΕΙΣ ΤΩΝ ΧΡΗΣΕΩΝ ΤΟΥ ΛΟΓΟΥ

ΚΑΘΗΓΗΤΡΙΑ :

Μαριάννα Κονδύλη

ΕΠΙΜΕΛHΤΡΙΕΣ :

Κασνέτση Αργυρούλα 5646

Κοντού Ελένη Χάρις 5657

**Περίληψη κεφαλαίου**

Στη μελέτη της επικοινωνίας και της ανάπτυξής της, βασικότερο ρόλο παίζει ο λόγος και η μελέτη των χαρακτηριστικών του. Τα δύο είδη λόγου, ο γραπτός και ο προφορικός έχουν λειτουργικές διαφορές που εξαρτώνται από την κοινωνική περίσταση στο πλαίσιο της οποίας επικοινωνούμε, αλλά και από την κοινωνικοπολιτισμική προέλευση του ομιλητή. *Η ανάλυση των λειτουργικών διαφορών* μπορεί να πάρει γνωστικές και κοινωνικές διαστάσεις και παρακάτω αναλύονται περισσότερο. Στο **γνωστικό κομμάτι** μπορούμε να συναντήσουμε αρχικά τη διαφοροποίηση *κοινωνικού και προσωπικού λόγου*. Ο πρώτος έχει να κάνει με την επικοινωνία με άλλα άτομα, ενώ ο δεύτερος σχετίζεται περισσότερο με την προσωπική σκέψη και την άφωνη ομιλία. Πάνω στο θέμα αυτό έχουμε την τοποθέτηση τριών θεωρητικών. Ο Vygotsky υποστήριξε ότι η γλώσσα αναπτύχθηκε πρώτα ως όργανο επικοινωνίας και αργότερα ως όργανο σκέψης. Η Nelson τονίζει ότι ο μονόλογος των παιδιών βοηθά στην επεξεργασία των εμπειριών, την έκφραση υποθέσεων και συναισθημάτων, ενώ ο Piaget τον θεωρεί ως μια εγωκεντρική ανώριμη μορφή λόγου. Μία άλλη διάκριση έγκειται στη διαφορά *αποπλαισιωμένου και πλαισιωμένου λόγου.* Ο πρώτος είναι λιγότερο εξαρτημένος από το φυσικό περιβάλλον και το αφηγούμενο γεγονός προκαλεί γνωστικά προβλήματα, αφού πρόκειται για μία παρελθοντική πράξη με δρώντα πρόσωπα και συνήθως αφηγείται σε διαφορετικό χώρο από αυτόν της πραγματικής ιστορίας. Έτσι, απαιτείται μετάθεση από το παρελθόν στο παρόν και παράλληλα είναι σημαντική η γνωστική ωρίμανση του ομιλητή. Με τον όρο γνωστική ωρίμανση εννοούμε την ικανότητα του πομπού να έχει επίγνωση του επιπέδου των γνώσεων του δέκτη και ανάλογα να προσαρμόζει το λόγο του. Από την άλλη πλευρά, ο πλαισιωμένος λόγος εξαρτάται από το φυσικό προβάλλον και τοποθετείται σε παροντικούς χρόνους. Οι Briton και Bruner έχουν συμπεριλάβει το διαχωρισμό αυτό στις θεωρίες τους. Ακόμη, ο διαχωρισμός *κατευθυντικού και ερμηνευτικού λόγου* απασχόλησαν το Halliday, ο οποίος όρισε κάποιες διαφορές ως προς τη χρήση της γλώσσας. Αντιπαρέβαλε την ευριστική με την εργαλειακή χρήση της γλώσσας και τη φανταστική με την ελεγκτική χρήση της γλώσσας. Παράλληλα, είναι απαραίτητο να αναφερθούμε στον *αναφορικό και τον εκφραστικό λόγο.* Ο πρώτος είναι περισσότερο αντικειμενικός και λιγότερο οικείος για τους ομιλητές, ενώ θεωρείται περισσότερο απαιτητικός όσον αφορά στα δομικά χαρακτηριστικά του.Ο δεύτερος περιέχει υποκειμενικά στοιχεία και συνήθως χρησιμοποιείται για την περιγραφή ενός προσωπικού βιώματος ή την στήριξη μίας προσωπικής άποψης. Μετά την ανάλυση των παραπάνω χαρακτηστικών του λόγου, γίνεται αναφορά στο ρόλο του Σχολείου σχετικά με τη χρήση του λόγου, αλλά και στη βοήθεια την οποία μπορεί να προσφέρει η οικογένεια στην επικοινωνιακή εξέλιξη του παιδιού. Αρχικά, στο Σχολείο δίνεται μεγαλύτερη έμφαση στον κοινωνικό μονόλογο, τον αποπλαισιωμένο λόγο, τον αναφορικό και ερμηνευτικό λόγο. Επομένως, από την πλευρά των παιδιών υπάρχει η ανάγκη για εξάσκηση στις πιο απαιτητικές μορφές λόγου, ώστε αυτά να αναπτύξουν την επικοινωνιακή τους ικάνότητα. Στο σημείο αυτό, ο ρόλος της οικογένειας είναι πολύ σημαντικός αφού αυτή μπορεί να υποστηρίξει το παιδί σε όλη τη διαδικασιά. Με εξάσκηση στις προφορικές αφηγήσεις, το θεατρικό παιχνίδι και τα παιχνίδια ρόλων κατά τη διάρκεια του ελεύθερου χρόνου των παιδιών, μπορεί να επιτευχθεί ευκολότερα η επικοινωνιακή τους εξέλιξη. Στο **κοινωνικό κομμάτι**, το κεφάλαιο αναφέρεται στις διαπολιτισμικές διαφορές στη γλωσσική κοινωνικοποίηση. Έχουμε στη διάθεσή μας μία Ψυχογλωσσολογική Έρευνα η οποία  έδειξε πως ο τρόπος που επικοινωνούν οι ενήλικες με τα παιδιά είναι εθνοκεντρικός, καθώς αυτή η επικοινωνία υπάρχει μόνο σε μεσοαστικά στρώματα του Δυτικού κόσμου. Μετά τη βιομηχανική επανάσταση υπάρχει επικοινωνία μεταξύ μητέρας και παιδιού. Παρακάτω παρουσιάζονται εν συντομία κάποια παραδείγματα από την έρευνα.

* Πως αντιμετωπίζονται τα παιδιά από τους ενηλίκους

|  |  |  |  |
| --- | --- | --- | --- |
| **ΔΥΣΗ** | **ΦΤΩΧΟΙ ΜΑΥΡΟΙ ΤΩΝ ΗΠΑ** | **ΙΝΔΙΑΝΟΙ** | **ΙΑΠΩΝΙΑ-ΚΟΡΕΑ** |
| Παιδιά = ικανά να επικοινωνήσουν με αυτά | Δε μιλούν στα παιδιά | Παιδιά = μιλούν μια δική τους γλώσσα μέχρι τα πέντε τους | Παιδιά = θεωρούνται ικανά για γλωσσική επικοινωνία |
| Μιλούν στα βρέφη αλλά και στα αγέννητα | Θεωρούν παράλογο και ανώφελο να προσπαθούν να τους μιλήσουν |  | Ενθαρρύνουν τη σιωπή τους και την υπακοή τους |

* Ποια είναι η σημασία που δίνουν οι ενήλικες σε αυτά που λένε τα παιδιά

|  |  |  |  |  |  |
| --- | --- | --- | --- | --- | --- |
| **ΔΥΣΗ** | **ΦΤΩΧΟΙ ΜΑΥΡΟΙ ΤΩΝ ΗΠΑ** | **ΙΝΔΙΑΝΟΙ** | **ΙΑΠΩΝΙΑ-ΚΟΡΕΑ** | **ΛΟΥΟ ΚΕΝΥΑΣ** | **ΣΑΜΟΑ** |
| Τα παιδιά που μιλούν νωρίς και πολύ θεωρούνται πιο έξυπνα  και ενθαρρύνονται | Δε μιλούν ποτέ στα παιδιά και ''μαλώνουν'' όποιο άλλο μεγαλύτερο παιδί που προσπαθεί να το κάνε | Οι κραυγές των μωρών έχουν σημασία και υπάρχουν ειδικοί που τις μεταφράζουν | Μιμούνται ήχους των μωρών αλλά ποτέ δε συνομιλούν μαζί τους | Εκτιμούν την ικανότητα των παιδιών να κατανοούν αυτό που τους λέγεται | Ομιλία παιδιών = δεν είναι γλώσσα |
| Υπάρχει αντίδραση ακόμα και στο βάβισμα | Η ''μωρουδίστικη ομιλία'' = κάνει κακό |  |  | Δεν ασχολούνται όμως με τις προόδους τους, ούτε τα λάθη τους | Γελούν και ειρωνεύονται τα μικρά παιδιά |

* Πως μαθαίνουν τα παιδιά να μιλούν

|  |  |
| --- | --- |
| **ΦΤΩΧΟΙ ΜΑΥΡΟΙ ΤΩΝ ΗΠΑ** | **ΚΑΛΟΥΛΙ ΝΕΑΣ ΓΟΥΙΝΕΑΣ** |
| Τα παιδιά μαθαίνουν κι ανακαλύπτουν να μιλούν μόνα τους. | Πρέπει να διδαχθούν τα παιδιά για να μάθουν να μιλούν (μέσω μίμησης και επανάληψης). |
|  | Τα παιδιά πρέπει να επαναλάβουν σωστά κάτι που θα τους πει ένας ενήλικας, χωρίς απαραίτητα να καταλαβαίνουν τι λένε. |

* Πως αντιμετωπίζονται στα παιδιά από τους ενήλικους στη διαδικασία ανάπτυξης τους.

|  |  |
| --- | --- |
| **ΔΥΣΗ** | **ΦΤΩΧΟΙ ΜΑΥΡΟΙ ΤΩΝ ΗΠΑ** |
| Ερωτήσεις με προφανή απάντηση | Δε κάνουν ερωτήσεις, παρά μόνο για να αποκομίσουν πληροφορίες από τα παιδιά, να τους δώσουν εντολές, προσταγές και οδηγίες |
| Επανάληψη και επέκταση των εκφράσεων του παιδιού |  |

Στη συνέχεια, εξάγονται δύο συμπεράσματα για την ανάπτυξη των ικανοτήτων της γλωσσικής επικοινωνίας. Όσον αφορά στο Σχολείο αυτό χρησιμοποιεί ένα συγκεκριμένο γλωσσικό πρότυπο, το οποίο όμως δεν θεωρείται ανώτερο από τα υπόλοιπα. Όταν υπάρχουν διαφορές στα γλωσσικά πρότυπα υπάρχουν διαφορές και στον τρόπο επικοινωνίας. Για να υπάρχει ισορροπία το Σχολείο χρησιμοποιεί συγκεκριμένες μορφές λόγου διαφορετικές από εκείνες που έχουν συνηθίσει τα παιδιά στη καθημερινότητά τους. Τα παιδιά σε όλο τον κόσμο έχουν εξίσου ανεπτυγμένες γλωσσικές ικανότητες, αλλά διαφορετικές επικοινωνιακές δεξιότητες. Τέλος παραθέτουμε κάποια στοιχεία για τις διαφορές στο περιεχόμενο των αφηγήσεων.

|  |  |  |
| --- | --- | --- |
| **Μεσοαστικές τάξεις** | **Εργατική τάξη λευκών** | **Νέγροι των ΗΠΑ** |
| Ακούνε και αφηγούνται ιστορίες φανταστικού περιεχομένου = εκτιμάται από γονείς και εκπαιδευτικούς καθώς η φαντασία αποτελεί πλούσια σκέψη | Δεν έχουν εμπειρίες στις φανταστικές ιστορίες (θεωρούνται ψέματα, παραμύθι) | Ενθαρρύνουν φανταστικές ιστορίες |
|  | Ακούνε ιστορίες που αντιστοιχούν στη πραγματικότητα και έχουν ηθικό δίδαγμα | Θεωρούν σημαντικό το ποιητικό στοιχείο |
|  |  | Προβλήματα: στο σχολείο δεν είναι ίδιος ο τρόπος αφήγησης, δεν ενθαρρύνεται το ποιητικό στοιχείο και ενώ στην αρχή χρησιμοποιούνται φανταστικές ιστορίες στη συνέχεια χρησιμοποιούνται μόνο πραγματικές |

Συμπερασματικά, από το κεφάλαιο αυτό διαφαίνεται η σημασία που έχει η μελέτη της επικοινωνίας και η πολυπλοκότητά της. Το σημαντικό σημείο που πρέπει να δοθεί προσοχή είναι η συμβολή του Σχολείου και της οικογένειας στην επικοινωνιακή ανάπτυξη των παιδιών. Η οικογένεια οφείλει να έχει ενεργό ρόλο στην εξάσκηση των παιδιών και να τα υποστηρίζει σε όλη τη διαδιακασία της μάθησης, ανεξάρτητα από τις κοινωνικοπολιτισμικές διαφορές ή το οικονομικό επίπεδο.